Барање 14-6096/1

1. Дали постојат во Македонија социјални старски домови?

Имено Д. М. роден 1957 година е болно лице (шизофрениеја) кое е под терапија (последните 40 години) и е отпуштен од Психијатриска болница Бардовци, а прима терапија во Психијатриската дневна болница Влае.

Истиот е социјален случај, нема никакви примања, нема пензија (никогаш не работел) и нема имот, нема мајка и татко и нема браќа и сестри.

2. Кој се права од социјална помош му следуваат, и дали постои некој старски дом во кој би можел да се смести (без плаќање) и која е процедурата?

Лицето не е во ситуација повеќе сам да се гледа, и од болницата во Бардовци ни предложија старски дом, и не упатува на одговор кај Вас.

3. Ве молам да ни одговорите каде би можеле да го сместиме.

Овие информации се јавни, и барам да ми одговорите.

Одговор

Министерство за социјална политика, демографија и млади го дава следниот одговор:

- Во Република Македонија постојат пет јавни установи-домови за стари лица и тоа:

1. ЈУ Геронтолошки завод ,,13 Ноември”- оддел ,,Мајка Тереза” – Скопје;

2. ЈОУ Дом за стари лица ,,Сју Рајдер” – Битола;

3. ЈОУ Дом за стари лица ,,Зафир Сајто” – Куманово;

4. ЈОУ Дом за стари лица ,,Киро Крстески-Платник”-Прилеп и

5. Дом за стари лица ,, Д-р Иван Влашки ”-Берово.

Четири јавни установи се од надлежност на единиците за локална самоуправа само оддел ,,Мајка Тереза” – Скопје е во надлежност на Министерство за социјална политика, демографија и млади.

- Врз основа на член 261 од Законот за социјалната заштита („Службен весник на Република Северна Македонија“ бр. 104/19, 146/19, 275/19, 302/20, 311/20, 163/21, 294/21, 99/22, 236/22 и 65/23) ,,по барањето за остварување на право од социјална заштита во прв степен решава центарот за социјална работа надлежен за подрачјето на кое подносителот на барањето има живеалиште или престојувалиште.

Постапката за остварување на право од социјална заштита се поведува по барање на граѓанинот, односно неговиот законски застапник, старател или по службена должност. (член 262 од Законот)

Некои посебни правилници и процедури по кои се сместуваат старите лица не постојат. Постапката за сместување за сместување на старо лице во дом за стари лица е следнава:

1. Се поднесува барање до центарот за социјална работа од лицето или негов старател;

2. Копија од лична карта;

3. Уверение за државјанство;

4. Уверение од управа за приходи дали старото лице има имот и приходи од имот;

5. Потврда од ПИОМ дали старото лице е корисник на пензија или не;

6. Извод од матична книга на венчаните;

7. Извод од матична книга на умрените доколку брачниот другар е починат;

8. Уверение од катастар дали старото лице или членови од семејството кои според закон се должни да го издржуваат поседуваат имот и остваруваат приходи од имот;

9. Уверение од Агенција за вработување на Република Македонија членови од семејството кои според закон се должни да го издржуваат дали се вработени и за висината на нивните приходи.

Доколку корисникот на услугата или роднините кои според закон се должни да го издржуваат сместеното лице, не располагаат со неопходните финансиски средства, сместувањето ќе биде покриено од средствата за финансирање на социјалната заштита само во услови кога сместувањето на лицето е извршено со решение на центарот за социјална работа.

Со почит